**Csongrád Város Polgármesterétől M**

**Száma**: Önk/12-3/2021.

**Témafelelős:** Dr. Juhász László jegyző

***E L Ő T E R J E S Z T É S***

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** A köztisztviselők illetményalapjáról szóló 31/2018. (XII. 21. )önkormányzati rendelet módosítása

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021 (I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

Csongrád Városi Önkormányzat Képviselő-testületének feladatkörében eljárva, a Polgármester 2/2021. (I. 28. )önkormányzati rendeletében a Csongrádi Polgármesteri Hivatal köztisztviselőinek illetményalapját 53.040,- Ft-ban állapította meg 2021. február 1. napjával.

Javaslatot teszek a jelenleg érvényben lévő 53.040 Ft illetményalap 4 %-os emelésére 2021. június 1. napjával. Ennek megfelelően az illetményalap 55.200 Ft-ra módosul.

A köztisztviselői illetményalap mértékének fenti módosításával hozzáigazodunk az országos béremelési tendenciához, az ágazati bérekhez, illetve kisebb mértékű felzárkózást biztosítunk a járási hivataloknál érvényes állami tisztviselői illetményekhez.

Csongrád, 2021. május 3.

Bedő Tamás

polgármester

**Csongrád Városi Önkormányzat Képviselő-testületének**

**10/2021. (V. 04.) önkormányzati rendelete**

**A köztisztviselők illetményalapjáról szóló 31/2018. (XII. 21. )önkormányzati rendelet módosításáról**

Csongrád Városi Önkormányzat Képviselő-testületének rendeletalkotási hatáskörét gyakorolva Csongrád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, a Magyarország 2020. évi központi költségvetéséről szóló XC évi tv. 61. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **§** A rendelet 2.§ (2)bekezdése helyébe a következő rendelkezés lép:

A Polgármesteri Hivatalnál foglalkoztatott köztisztviselők illetményalapja **55.200** **Ft.**

**2. §** Ez a rendelet 2021. június 1. napjától lép hatályba.

Bedő Tamás polgármester

**Záradék**:

A rendelet kihirdetésének napja 2021. május 4.

Dr. Juhász László

jegyző